Anykšta (laikraštis)

Anykšta – Anykščių rajono laikraštis, einantis nuo 1948 m. lapkričio 7 d. Anykščiuose.

Istorija 
Iki 1950 m. buvo Anykščių apskrities laikraštis, 1950–1990 m. – LKP Anykščių raj. komiteto ir LDT leidinys, nuo 1990 m. – laikraštis rajono visuomenei. Steigėja ir leidėja UAB „Anykštos redakcija“. Iki 1990 m. vadinosi „Kolektyvinis darbas“.

1948–1949 m. – savaitraštis, nuo 1950 m. ėjo du kartus, nuo 1962 m. – triskart, nuo 1990 m. – dukart per savaitę. 1994 m. „Anykšta“ pirmasis iš Utenos apskrities laikraščių pradėtas rinkti ir maketuoti kompiuteriu, 1995 m. „Anykštos redakcija“ tapo UAB. Nuo 2004 m. – pirmasis spalvotas laikraštis Rytų Aukštaitijoje. Tais metais laikraštis pradėtas spausdinti Vilniuje „Respublikos“ spaustuvėje. „Anykšta“ buvo vienas pirmųjų šalies regioninių leidinių, įsteigęs savo svetainę. 2007 m. rudenį pradėtas leisti žurnalas apskričiai „Aukštaitiškas formatas“, pirmasis regioninis žurnalas šalyje.

Tiražas 1948 m. – 2750 egz., 1959 m. – 2200 egz., 1960 m. – 5472 egz., 1962 m. – 10400 egz., 1987 m. – 10 800 egz., 1997 m. – 7000 egz., 2011 m. – 2931 egz.

Žurnalistai: Danielius Binkys, R. Bražienė, Jonas Junevičius, K. Kairiūkštis, Vygandas Račkaitis, Milda Elena Telksnytė, L. Vaitonis, Rimantas Vanagas.

Redaktoriai 
 Jurgis Karosas – 1948–1950 m.
 Albinas Raišys – 1950–1951 m.
 Leonardas Jakubėnas – 1951–1953 m.
 Vladas Bačiulis – 1953–1955 m.
 Petras Sargautas – 1955–1956 m.
 Stasys Juodelis – 1956–1957 m.
 Zenonas Valiauskas – 1957–1959 m.
 Stasys Vinciūnas – 1959–1989 m.
 Tautvydas Kontrimavičius – 1990–1992 m.
 Gražina Šmigelskienė – nuo 1993 m.

Šaltiniai

Nuorodos 
 Anykšta.lt

Apskričių laikraščiai
Rajonų laikraščiai
Anykščių spauda